Resolució 248/2020, de 9 d'abril
Administració: Ajuntament de Canet de Mar
Còpia de l'expedient d'una concessió.
Aquesta Reclamació finalitza sobre la base de l'estimació municipal de la sol·licitud d'informació de la qual deriva i el conseqüent compromís de facilitar a la persona reclamant la informació sol·licitada.
Número d'expedient de la reclamació: 188/2020 [1]
Informació reclamada: Còpia de l'expedient d'una concessió.
D'acord amb aquests preceptes, la GAIP és competent per tramitar i resoldre aquesta Reclamació, ja que es presenta en relació amb ja que es presenta en relació amb una sol·licitud d'informació.
Els antecedents posen de manifest que l'Administració reclamada ha estimat la sol·licitud i enviat o posat a disposició de l'empresa reclamant la informació sol·licitada, en el marc d'aquest procediment.
Part de la documentació sol·licitada ha estat posada a disposició de l'empresa reclamant mitjançant el seu lliurament a l'expedient judicial del qual és part la mateixa empresa, i la resta li ha estat enviada per correus, si bé es troba bloquejada en una oficina postal per causes de força major.
Ambdues circumstàncies acrediten l'estimació de la sol·licitud i una actuació municipal raonable per facilitar l'accés de l'empresa reclamant a la informació sol·licitada.
En les actuals circumstàncies de confinament i suspensió d'activitat no és exigible a l'Ajuntament cap altra actuació addicional per satisfer la sol·licitud d'informació de la qual deriva la Reclamació.
D'altra banda, tan aviat les condicions excepcionals causades pel Covid-19 ho permetin, l'empresa reclamant pot accedir a la informació facilitada a l'expedient judicial del qual és part i rebre i accedir a la que li ha estat enviada mitjançant un CD.
En vista d'aquestes actuacions, s'ha de considerar provisionalment que l'Ajuntament ha estimat la sol·licitud i facilitat la informació sol·licitada a la persona reclamant, la qual cosa suposa la satisfacció extemporània de la sol·licitud d'informació pública de la que deriva la Reclamació i comporta la pèrdua d'objecte d'aquesta, ja que s'han esvaït els motius de discrepància jurídica que la justificava.
En aquestes circumstàncies és procedent finalitzar la Reclamació, sense necessitat de formular cap declaració sobre l'abast del dret d'accés a la informació pública exercit.
Tanmateix, encara no es té constància de l'efectivitat de l'accés sol·licitat i estimat, ni que els expedients oferts continguin realment tota la informació sol·licitada.
Per aquesta raó el fonament jurídic quart fa referència a les facultats de la GAIP en ordre a l'execució de les seves resolucions, per al cas que sigui precís fer ús d'aquestes als efectes de garantir l'accés material a la informació sol·licitada.
S'ha de tenir en compte que aquesta Reclamació finalitza sobre la base de l'estimació municipal de la sol·licitud d'informació de la qual deriva i el conseqüent compromís de facilitar a la persona reclamant la informació sol·licitada.
La disposició addicional tercera del Reial Decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada pel Covid-19, estableix la suspensió dels terminis dels procediments administratius, tret que s'apreciïn causes d'interès general o perjudicis greus en els drets de les persones interessades en procediments, que justifiquin la seva continuïtat.
Aquesta suspensió dels terminis administratius no eximeix a la GAIP de continuar impulsant el procediment de reclamació, tal com obliga l'article 71 de la Llei 39/2015, d'1 d'octubre, del procediment administratiu comú de les administracions públiques, i tenint en compte que la GAIP està dotada dels mitjans electrònics que li permeten continuar amb la seva funció amb ple respecte de les mesures de confinament i sense perjudicar la finalitat de la declaració de l'estat d'alarma.
En conseqüència, la GAIP continua la tramitació i, si escau, resolució o mediació de les reclamacions, d'acord amb el seu procediment, en atenció a l'interès general inherent a la necessitat de proporcionar l'empara legal efectiu atorgat per l'article 39 LTAIPBG a totes les persones que s'han vist perjudicades en el seu dret d'accedir a la informació pública i sempre en la mesura que s'aportin al procediment les dades necessàries per poder decidir amb ple coneixement de causa.
En aquest cas l'única persona interessada és la reclamant, que té un interès lògic a no demorar l'acabament del procediment, de què es pot deduir la seva plena conformitat que no se li apliqui la suspensió prevista pel Reial Decret 463/2020.
Per tant, no és procedent aplicar aquesta suspensió.
Sobre la base dels antecedents i fonaments jurídics exposats, el Ple de la GAIP, en la sessió de 9 d'abril de 2020, resol per unanimitat:
Contra aquesta resolució, que posa fi a la via administrativa, es pot interposar recurs contenciós administratiu davant el Tribunal Superior de Justícia de Catalunya en un termini de dos mesos, a comptar de l'endemà de la notificació de la resolució, d'acord amb la Llei 29/1998, de 13 de juliol, reguladora de la jurisdicció contenciosa administrativa, sens perjudici del què disposa la disposició addicional tercera del Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada pel covid-19.